Eon Productions

Eon Productions Limited je britská filmová produkčná spoločnosť, ktorá primárne produkuje sériu filmov o Jamesovi Bondovi. Spoločnosť sídli na londýnskom Piccadilly a pôsobí aj z Pinewood Studios vo Veľkej Británii. EON je dcérskou spoločnosťou Danjaq, ktorá spolu s United Artists vlastní práva na franšízu Bond.

EON (Everything or Nothing) vytvorili v roku 1961 producenti Albert R. Broccoli a Harry Saltzman. Kvôli finančným dlhom V roku 1975, po 9 filmoch série, Harry Saltzman predal svoje akcie spoločnosti United Artists (ktorá už bola distribútorom filmov v sérii). V roku 1996, po smrti Alberta R. Broccoliho, prevzali vedenie jeho dcéra Barbara Broccoli a jeho zať Michael G. Wilson.

 Fakty a zaujímavosti 
 Pôvodní producenti, Broccoli a Saltzman, vyprodukovali niekoľko ďalších filmov, spoločne aj oddelene (pred partnerstvom, počas neho a po jeho skončení), ako napríklad rozprávku Chitty Chitty Bang Bang, natočenú podľa detskej knihy Iana Fleminga produkovaná Broccolim.
 Dva filmy 007 boli natočené bez účasti Eon produkcie:
 Komediálna satira Casino Royale (1967), ktorej knižné práva už dlhšie patrili producentovi Charlesovi K. Feldmanovi.
 Nikdy nehovor nikdy (1983), ide o remake oficiálneho filmu Thunderball, ktorej práva na remake získal jeden zo spoluautorov pôvodnej zápletky Kevin McClory, ktorý bol výkonným producentom pôvodného Thunderballu.
 Názov Danjaq je poctou manželkám zosnulých partnerov, Dane Broccoli a Jaqueline „Jaqui“ Saltzman.

 Produkcia 

 Bondovky 
Zoznam filmov o Jamesovi Bondovi vyrobených spoločnosťou Eon Productions.
 Dr. No
 Srdečné pozdravy z Ruska
 Goldfinger
 Thunderball
 Žiješ len dvakrát
 V tajnej službe Jej veličenstva
 Diamanty sú večné
 Žiť a nechať zomrieť
 Muž so zlatou zbraňou
 Špión, ktorý ma miloval
 Moonraker
 Len pre tvoje oči
 Chobotnička
 Vyhliadka na smrť
 Dych života
 Povolenie zabíjať
 Zlaté oko
 Zajtrajšok nikdy nezomiera
 Jeden svet nestačí
 Dnes neumieraj
 Casino Royale
 Quantum of Solace
 Skyfall
 Spectre
 Nie je čas zomrieť

 Iné filmy 
Mimo bondoviek Eon produkoval aj filmy:
 Call Me Bwana (1963)
 The Silent Storm (2014)
 Radiator (2014)
 Film Stars Don't Die in Liverpool (2017)
 Nancy (2018)
 The Rhythm Section (2020)
 Ear for Eye (2021)
 Till (2022)

 Referencie 

 Iné projekty 

 Externé odkazy 
 Oficiálny web

Kategória:Filmové produkčné podniky v Spojenom kráľovstve
Kategória:Podniky v Spojenom kráľovstve
Kategória:James Bond
Kategória:Podniky založené v 1961